Moumbekken bru

Moumbekken bru er ei fagverksbru som ligger på riksvei 22 ved Torp i Fredrikstad kommune. Brua krysser Moumbekken, er 26 meter lang og ble åpna sommeren 2014. Denne delen av riksvei 22 hadde i august 2021 en trafikkmengde på oppunder  kjøretøy/dag.

Etter at Tretten bru i Øyer kollapsa 15. august 2022 ble Moumbekken bru og 13 andre fagverksbruer stengt på ubestemt tid; Statens vegvesen meldte i en pressemelding 17. august 2022 at de ville sette inn midlertidig erstatningsbru ved Moumbekken bru.  Denne ble imidlertid aldri tatt i bruk, fordi de ekstra massene som ble lagt til for å lage ramper til erstatningsbrua la til for mye vekt til at det var forsvarlig med tanke på kvikkleire i området.

2. september 2022 ble det rapportert at ingen feil med brua ble funnet, og gjenåpningsdato for brua ble satt til 12. september 2022.

Referanser 

Fagverksbroer
Veibroer i Fredrikstad
Broer åpnet i 2014